Diari Oficial de la Generalitat Valenciana


Sumari del DOGV 9544, del 01-03-2023 (2023/2070)

Extracte de la Resolució de 21 de febrer de 203, del rector de la Universitat Politècnica de València, per la qual es publiquen les bases i es convoca una beca en l'edició 27è beca Pedro Marco 2023 per al desenvolupament d'un projecte artístic vinculat a Requena i la seua comarca.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9544

Data del DOGV
:   01-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2070


Data del document
:   21-02-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte de la Resolució de 21 de febrer de 203, del rector de la Universitat Politècnica de València, per la qual es publiquen les bases i es convoca una beca en l'edició 27è beca Pedro Marco 2023 per al desenvolupament d'un projecte artístic vinculat a Requena i la seua comarca. [2023/2070]  
BDNS (identif.): 678179.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/678179)  
  
Primer. Beneficiaris  
Alumnes de 4t curs de grau o màsters oficials que cursen els seus estudis a la Facultat de Belles Arts de la Universitat Politècnica de València i amb el límit de 30 anys d'edat en el moment de presentar la documentació.  
  
Segon. Finalitat  
L'objecte d'aquesta convocatòria és la dotació d'una beca per al desenvolupament d'un projecte artístic vinculat a Requena i la seua comarca, amb la finalitat de promoure aportacions artístiques de l'àrea plàstica que contribuïsquen al foment i la divulgació de l'entorn de Requena i la seua antiga vila.  
Amb aquest, es pretén aportar una plataforma que servisca com a proposta i difusió dels treballs de l'alumnat de Belles Arts de la Universitat Politècnica de València.  
  
Tercer. Bases reguladores  
Accessibles en la pàgina web del Departament de Dibuix, en l'adreça següent: https://www.upv.es/entidades/dd/ (apartat Administració).  
  
Quart. Import  
Es concedeix una beca dotada amb un import de 3.500 euros i l'estada en una casa estudi de la vila de Requena. Es rep la meitat de la beca a l'inici del període de gaudi d'aquest i la resta, a la finalització.  
  
La present convocatòria es finança de la forma següent:  
- 2.000 euros a càrrec de la Universitat Politècnica de València (300 euros per cada departament de la Facultat de BA, en aquest cas, el Dep. de Dibuix; el Dep. de Pintura; el Dep. d'Escultura; el Dep. de Conservació i Restauració de Béns Culturals, i el Dep. de Comunicació Audiovisual, Documentació i Història de l'Art i 500 euros per part de la Direcció de la Facultat de Belles Arts).  
Aquest import és amb càrrec al Departament de Dibuix a la partida pressupostària 106586429 422 47639, per un import total de 2.000 euros amb càrrec al pressupost 2023, existint crèdit pressupostari adequat i suficient.  
- 700 euros a càrrec de l'Ajuntament de Requena, més l'organització de l'exposició i l'edició del catàleg.  
- 800 euros a càrrec del Sr. Pedro Marco i cessió de la casa estudi a la vila de Requena.  
La dotació econòmica de la beca està subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
A partir de l'endemà de la publicació d'aquest extracte en el Diari Oficial de la Generalitat Valenciana i fins al 7 de juny de 2023.  
  
  
València, 21 de febrer de 2023.- El rector de la Universitat Politècnica de València: José E. Capilla Romá.